CELEX: 32017R0647
Language: sl
Date: 2017-04-05 00:00:00
Title: Izvedbena uredba Komisije (EU) 2017/647 z dne 5. aprila 2017 o sprejetju izrednih ukrepov za podporo trgu prašičjega mesa na Poljskem v zvezi z nekaterimi svinjami in drugimi prašiči, zaklanimi od 1. avgusta do 30. novembra 2016

6.4.2017   
            
            
               SL
            
            
               Uradni list Evropske unije
            
            
               L 92/41
            
         IZVEDBENA UREDBA KOMISIJE (EU) 2017/647
   z dne 5. aprila 2017
   o sprejetju izrednih ukrepov za podporo trgu prašičjega mesa na Poljskem v zvezi z nekaterimi svinjami in drugimi prašiči, zaklanimi od 1. avgusta do 30. novembra 2016
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 220(1)(a) Uredbe,
   ob upoštevanju naslednjega:
   
               (1)
            
            
               Med 1. avgustom in 30. septembrom 2016 je Poljska potrdila več izbruhov afriške prašičje kuge v zvezi s človeškim dejavnikom in o njih uradno obvestila Komisijo. Epidemija je bila posebno huda, ker je bilo kroženja virusa potrjeno na več kmetijskih gospodarstvih z domačimi prašiči na sorazmerno velikem geografskem območju.
            
         
               (2)
            
            
               Poljska je takoj sprejela potrebne ukrepe za zdravje živali v skladu z Direktivo Sveta 2002/60/ES (2), ki določa minimalne ukrepe, ki jih je treba uporabljati v Uniji za nadzor nad afriško prašičjo kugo. Poljska je zlasti sprejela nadzorne ukrepe, ukrepe spremljanja in preventivne ukrepe v skladu z Izvedbenim sklepom Komisije 2014/709/EU (3), kakor je bil spremenjen z izvedbenimi sklepi Komisije (EU) 2016/1236 (4), (EU) 2016/1372 (5), (EU) 2016/1405 (6) in (EU) 2016/1900 (7), ter vzpostavila okužena in ogrožena območja v skladu z izvedbenima sklepoma Komisije (EU) 2016/1367 (8) in (EU) 2016/1406 (9).
            
         
               (3)
            
            
               Poleg tega je za preprečitev širjenja afriške prašičje kuge in za preprečitev morebitnih nadaljnjih motenj v trgovini na Poljskem in v drugih državah Poljska izvedla dodatne preventivne ukrepe na navedenih območjih. Zlasti za premike in prevoz prašičev veljajo strožji nadzorni ukrepi, trženje prašičev pa je bilo predmet omejitev na domačem trgu poleg tistih, ki so določene v Izvedbenem sklepu 2014/709/EU.
            
         
               (4)
            
            
               Poljska je z uporabo navedenih ukrepov uspela preprečiti nadaljnje širjenje bolezni. Ukrepi na področju zdravstvenega varstva na ravni Unije in nacionalni ravni so se uporabljali do 18. novembra 2016 na vseh zadevnih kmetijskih gospodarstvih.
            
         
               (5)
            
            
               Poljska je Komisijo obvestila, da so navedeni ukrepi vplivali na veliko število gospodarstev s prašiči in da so zadevni proizvajalci utrpeli izgube dohodka, za katere niso upravičeni do finančnega prispevka Unije v skladu z Uredbo (EU) št. 652/2014 Evropskega parlamenta in Sveta (10). Komisija je 4. novembra 2016 prejela uradni zahtevek Poljske za delno financiranje nekaterih izrednih podpornih ukrepov v skladu s členom 220(3) Uredbe (EU) št. 1308/2013.
            
         
               (6)
            
            
               Za prašiče, vzrejene na zadevnih območjih, bi morala biti pomoč dodeljena le za zaklane živali. Znesek pomoči, ki se izplača za zaklane živali, bi moral biti izražen kot znesek na kilogram za omejeno število živali. Znesek pomoči bi bilo treba določiti ob upoštevanju cen, kot jih je zbrala Poljska, pa tudi informacij z računov glede cen, ki so se dejansko plačevale proizvajalcem na območjih, za katera veljajo ukrepi za zdravje živali.
            
         
               (7)
            
            
               Ob upoštevanju informacij, ki jih je predložila Poljska, bi moralo biti največje število živali, upravičenih do financiranja, določeno na podlagi zahtevka, prejetega od navedene države članice.
            
         
               (8)
            
            
               Da bi se izognili vsakršnemu tveganju dvojnega financiranja, se nastalih izgub ne bi smelo nadomestiti z državno pomočjo ali zavarovanji, pomoč pa bi bilo treba omejiti na upravičene živali, za katere ni bil prejet nikakršen finančni prispevek Unije v skladu z Uredbo (EU) št. 652/2014.
            
         
               (9)
            
            
               Pristojni organi na Poljskem bi morali sprejeti vse potrebne ukrepe in izvesti vse preglede ter ustrezno obveščati Komisijo. Zlasti bi morali navedeni pregledi vključevati predhodne preglede glede upravičenosti in pravilnosti vloge za pomoč.
            
         
               (10)
            
            
               Obseg in trajanje izrednih ukrepov za podporo trgu iz te uredbe bi bilo treba omejiti v tolikšni meri, kolikor je nujno potrebno za podporo zadevnemu trgu. Zlasti bi se morali izredni ukrepi za podporo trgu uporabljati le za proizvodnjo prašičev na gospodarstvih na ustreznih razmejenih območjih, za katera veljajo ukrepi za zdravstveno varstvo živali, določeni v zakonodaji Unije in poljski zakonodaji v zvezi z izbruhi afriške prašičje kuge v obdobju od 1. avgusta do 18. novembra 2016.
            
         
               (11)
            
            
               Na zadevnih ozemljih so več tednov veljale omejitve za premike in prevoz prašičev, kar je povzročilo motnje na trgu, znatno znižanje cen in izgubo dohodka za proizvajalce ter znatno povečanje teže živali, kar je posledično privedlo do nesprejemljivih razmer za dobrobit živali. Zato bi morali ukrepi iz te uredbe zajemati živali, dostavljene v klavnico od 1. avgusta do 30. novembra.
            
         
               (12)
            
            
               Zaradi zagotovitve dobrega proračunskega upravljanja teh izrednih ukrepov za podporo trgu in pravočasnega plačila proizvajalcem se člen 5(2) Delegirane uredbe (EU) št. 907/2014 (11) ne bi smel uporabljati, plačila, ki jih je Poljska izplačala upravičencem po 30. septembru 2017, pa ne bi smela biti upravičena do delnega financiranja Unije.
            
         
               (13)
            
            
               Da bi Poljska Uniji omogočila izvedbo finančnega nadzora, bi morala Komisiji sporočiti potrditev izplačil.
            
         
               (14)
            
            
               Ker so omejitve v zvezi z izbruhi afriške prašičje kuge začele veljati ob različnih datumih na zadevnih področjih in ker ta uredba ne določa roka za predložitev vlog za pomoč, je primerno šteti datum začetka veljavnosti te uredbe kot datum iz člena 29(4) Delegirane uredbe (EU) št. 907/2014.
            
         
               (15)
            
            
               Da bi zagotovili takojšnjo izvajanje teh ukrepov na Poljskem, bi morala ta uredba začeti veljati tretji dan po objavi v Uradnem listu Evropske unije.
            
         
               (16)
            
            
               Ukrepi iz te uredbe so v skladu z mnenjem Odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   1.   Poljski se dovoli, da dodeli pomoč proizvajalcem v sektorju prašičjega mesa, katerih kmetijska gospodarstva so bila predmet ukrepov za zdravje živali za nadzor nad afriško prašičjo kugo in se nahajajo na območjih Poljske iz zakonodaje Unije in poljske zakonodaje, ki sta navedeni v Prilogi. Navedena pomoč se dodeli le za zakol naslednjih živali:
   
               (a)
            
            
               svinj iz oznake KN 0103 92 11;
            
         
               (b)
            
            
               prašičev iz oznake KN 0103 92 19.
            
         2.   Pomoč iz odstavka 1 se dodeli le, če so izpolnjeni naslednji pogoji:
   
               (a)
            
            
               živali so bile vzrejene na območjih Poljske iz odstavka 1 in zanje veljajo nekatere omejitve trženja zaradi afriške prašičje kuge v obdobju od 1. avgusta 2016 do 18. novembra 2016;
            
         
               (b)
            
            
               živali so bile prisotne na enem od območij iz odstavka 1 na datum, na kateri so zanj začele veljati omejitve, ali so bile na navedenih območjih rojene in vzrejene po navedenem datumu;
            
         
               (c)
            
            
               živali so bile zaklane v obdobju od 1. avgusta 2016 do 30. novembra 2016;
            
         
               (d)
            
            
               proizvajalec, ki zaprosi za pomoč („vlagatelj“), za iste žival ni upravičen do državne pomoči, zavarovanj ali pomoči, financiranih iz prispevka Unije v skladu z Uredbo (EU) št. 652/2014.
            
         Člen 2
   1.   Za svinje iz člena 1(1)(a) pomoč znaša 0,34 EUR na kilogram mase trupa.
   2.   Za druge prašiče iz člena 1(1)(b) se pomoč izračuna na kilogram in ustreza razliki v ceni med cenami, ki jih je Poljska sporočila za območje, na katerem se nahaja gospodarstvo proizvajalca, za teden, v katerem so bili prašiči dobavljeni v klavnico, in ceno, dokazano z računom, ki je dejansko plačana proizvajalcu. Pomoč na kilogram ne sme presegati naslednjih zneskov:
   
               (a)
            
            
               0,23 EUR na kilogram na prašiča s težo trupa 93 kilogramov ali manj;
            
         
               (b)
            
            
               0,34 EUR na kilogram na prašiča s težo trupa 93 kilogramov, ki pa ne presega 105 kilogramov;
            
         
               (c)
            
            
               0,46 EUR na kilogram na prašiča s težo trupa več kot 105 kilogramov.
            
         Člen 3
   1.   Poljska sprejme vse potrebne ukrepe, vključno z izčrpnimi upravnimi pregledi in pregledi na kraju samem v skladu s členoma 58 in 59 Uredbe (EU) št. 1306/2013 Evropskega parlamenta in Sveta (12), da se zagotovi skladnost s pogoji, določenimi v tej uredbi. Poljska zlasti preveri:
   
               (a)
            
            
               upravičenosti vlagatelja;
            
         
               (b)
            
            
               za vsakega upravičenega vlagatelja količino in razliko v ceni iz člena 2(2);
            
         
               (c)
            
            
               da noben upravičen vlagatelj za nadomestitev izgub v zvezi z zakolom živali ni prejel sredstev iz drugih virov;
            
         
               (d)
            
            
               da so živali, za katere se dodeli pomoč, v skladu s pogoji, povezanimi z omejitvami, ki veljajo za področja iz člena 1(1).
            
         2.   Upravičenim vlagateljem, v zvezi s katerimi so upravni pregledi končani, se lahko pomoč izplača že pred izvedbo vseh pregledov, zlasti tistim vlagateljem, ki so bili izbrani za preglede na kraju samem.
   3.   Če upravičenost vlagatelja ni potrjena, se pomoč izterja in uporabijo se sankcije.
   Člen 4
   1.   Izdatki so do delnega financiranja Unije upravičeni samo, če jih Poljska upravičencem izplača najpozneje do 30. septembra 2017.
   2.   Člen 5(2) Delegirane uredbe (EU) št. 907/2014 se ne uporablja.
   Člen 5
   Unija zagotovi delno financiranje, enako 50 % stroškov, ki jih krije Poljska za pomoč iz člena 1 za skupno največ 50 000 živali.
   Člen 6
   1.   Poljska najpozneje deset dni po začetku veljavnosti te uredbe Komisijo obvesti o ukrepih, izvedenih v skladu s členom 3.
   2.   Poljska najpozneje 30. oktobra 2017 Komisiji pošlje podrobno poročilo o izvajanju te uredbe, vključno s podatki o izvajanju sprejetih ukrepov in pregledov v skladu s členom 3.
   3.   Poljska Komisiji sporoči potrditev izplačil.
   Člen 7
   Za namene člena 29(4) Delegirane uredbe (EU) št. 907/2014 je operativni dogodek za menjalni tečaj glede zneskov iz člena 2 datum začetka veljavnosti te uredbe.
   Člen 8
   Pomoč iz člena 1 se šteje za izredni ukrep za podporo trgu, kot je določen v členu 4(1)(a) Uredbe (EU) št. 1306/2013.
   Člen 9
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. aprila 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  Direktiva Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (UL L 192, 20.7.2002, str. 27).
   
      (3)  Izvedbeni sklep Komisije 2014/709/EU z dne 9. oktobra 2014 o nadzornih ukrepih za zdravje živali v zvezi z afriško prašičjo kugo v nekaterih državah članicah in razveljavitvi Izvedbenega sklepa 2014/178/EU (UL L 295, 11.10.2014, str. 63).
   
      (4)  Izvedbeni sklep Komisije (EU) 2016/1236 z dne 27. julija 2016 o spremembi Priloge k Izvedbenemu sklepu 2014/709/EU o nadzornih ukrepih za zdravje živali v zvezi z afriško prašičjo kugo v nekaterih državah članicah glede vnosov za Estonijo, Latvijo, Litvo in Poljsko (UL L 202, 28.7.2016, str. 45).
   
      (5)  Izvedbeni sklep Komisije (EU) 2016/1372 z dne 10. avgusta 2016 o spremembi Priloge k Izvedbenemu sklepu 2014/709/EU o nadzornih ukrepih za zdravje živali v zvezi z afriško prašičjo kugo v nekaterih državah članicah glede vnosov za Latvijo in Poljsko (UL L 217, 12.8.2016, str. 38).
   
      (6)  Izvedbeni sklep Komisije (EU) 2016/1405 z dne 22. avgusta 2016 o spremembi Priloge k Izvedbenemu sklepu 2014/709/EU o nadzornih ukrepih za zdravje živali v zvezi z afriško prašičjo kugo v nekaterih državah članicah (UL L 228, 23.8.2016, str. 33).
   
      (7)  Izvedbeni sklep Komisije (EU) 2016/1900 z dne 26. oktobra 2016 o spremembi Priloge k Izvedbenemu sklepu 2014/709/EU o nadzornih ukrepih za zdravje živali v zvezi z afriško prašičjo kugo v nekaterih državah članicah glede vnosov za Estonijo, Latvijo, Litvo in Poljsko (UL L 293, 28.10.2016, str. 46).
   
      (8)  Izvedbeni sklep Komisije (EU) 2016/1367 z dne 10. avgusta 2016 o nekaterih zaščitnih ukrepih v zvezi z afriško prašičjo kugo na Poljskem (UL L 216, 11.8.2016, str. 26).
   
      (9)  Izvedbeni sklep Komisije (EU) 2016/1406 z dne 22. avgusta 2016 o nekaterih zaščitnih ukrepih v zvezi z afriško prašičjo kugo na Poljskem in razveljavitvi Izvedbenega sklepa (EU) 2016/1367 (UL L 228, 23.8.2016, str. 46).
   
      (10)  Uredba (EU) št. 652/2014 Evropskega parlamenta in Sveta z dne 15. maja 2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom, spremembi direktiv Sveta 98/56/ES, 2000/29/ES in 2008/90/ES, uredb (ES) št. 178/2002, (ES) št. 882/2004 in (ES) št. 396/2005 Evropskega parlamenta in Sveta, Direktive 2009/128/ES Evropskega parlamenta in Sveta in Uredbe (ES) št. 1107/2009 Evropskega parlamenta in Sveta ter razveljavitvi sklepov Sveta 66/399/EGS in 76/894/EGS ter Odločbe Sveta 2009/470/ES (UL L 189, 27.6.2014, str. 1).
   
      (11)  Delegirana uredba Komisije (EU) št. 907/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in ostalimi organi, finančnim upravljanjem, potrditvijo obračunov, varščinami in uporabo eura (UL L 255, 28.8.2014, str. 18).
   
      (12)  Uredba (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in o razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L 347, 20.12.2013, str. 549).
   
      PRILOGA
      
         Območja na Poljskem iz člena 1
      
      Območja na Poljskem, opredeljena v zakonodaji Unije in poljski zakonodaji:
      
                  (a)
               
               
                  zakonodaja Unije:
                  
                              —
                           
                           
                              Izvedbeni sklep Komisije (EU) 2016/1367 z dne 10. avgusta 2016 o nekaterih zaščitnih ukrepih v zvezi z afriško prašičjo kugo na Poljskem (UL L 216, 11.8.2016, str. 26);
                           
                        
                              —
                           
                           
                              Izvedbeni sklep Komisije (EU) 2016/1406 z dne 22. avgusta 2016 o nekaterih zaščitnih ukrepih v zvezi z afriško prašičjo kugo na Poljskem in razveljavitvi Izvedbenega sklepa (EU) 2016/1367 (UL L 228, 23.8.2016, str. 46);
                           
                        
                              —
                           
                           
                              del III Priloge k Izvedbenemu sklepu Komisije 2014/709/EU z dne 9. oktobra 2014 o nadzornih ukrepih za zdravje živali v zvezi z afriško prašičjo kugo v nekaterih državah članicah in razveljavitvi Izvedbenega sklepa 2014/178/EU (UL L 295, 11.10.2014, str. 63), kakor je bil spremenjen z izvedbenimi sklepi (EU) 2016/1236, (EU) 2016/1372, (EU) 2016/1405 in (EU) 2016/1900;
                           
                        
            
                  (b)
               
               
                  poljska zakonodaja:
                  
                              —
                           
                           
                              Rozporządzenie nr 3/2016 Powiatowego Lekarza Weterynarii w Hajnówce z dnia 24 czerwca 2016 r. w sprawie zwalczania afrykańskiego pomoru świń na terenie powiatu hajnowskiego (Dz. Urz. Woj. Podlaskiego z 2016 r., poz. 2668, z późn. zm.);
                           
                        
                              —
                           
                           
                              Rozporządzenie nr 1/2016 Wojewody Podlaskiego z dnia 2 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3218);
                           
                        
                              —
                           
                           
                              Rozporządzenie nr 2/2016 Wojewody Podlaskiego z dnia 5 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3253);
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Siemiatyczach z dnia 9 sierpnia 2016 r. w sprawie zwalczania afrykańskiego pomoru świń na terenie powiatu siemiatyckiego (Dz. Urz. Woj. Podlaskiego z 2016 r., poz. 3276);
                           
                        
                              —
                           
                           
                              Rozporządzenie nr 3/2016 Wojewody Podlaskiego z dnia 10 sierpnia 2016 r. w sprawie zwalczania afrykańskiego pomoru świń na terenie powiatów: białostockiego i wysokomazowieckiego (Dz. Urz. Woj. Podlaskiego z 2016 r., poz.3282, z późn. zm.);
                           
                        
                              —
                           
                           
                              Rozporządzenie nr 5/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: zambrowskiego i łomżyńskiego (Dz. Urz. Woj. Podlaskiego z 2016 r., poz. 3300);
                           
                        
                              —
                           
                           
                              Rozporządzenie nr 6/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3301);
                           
                        
                              —
                           
                           
                              Rozporządzenie nr 7/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i białostockiego (Dz. Urz. Woj. Podlaskiego z 2016 r., poz. 3302);
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Bielsku Podlaskim z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bielskiego (Dz. Urz. Woj. Podlaskiego z 2016 r., poz. 3308, z późn. zm.);
                           
                        
                              —
                           
                           
                              Rozporządzenie Wojewody Podlaskiego nr 9/2016 z dnia 24 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3363);
                           
                        
                              —
                           
                           
                              Rozporządzenie Wojewody Podlaskiego nr 10/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3375);
                           
                        
                              —
                           
                           
                              Rozporządzenie Wojewody Podlaskiego nr 11/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: białostockiego, łomżyńskiego, wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3376);
                           
                        
                              —
                           
                           
                              Rozporządzenie Wojewody Podlaskiego nr 12/2016 z dnia 29 sierpnia 2016 r. w sprawie zwalczania afrykańskiego pomoru świń na terenie powiatów: grajewskiego oraz monieckiego (Dz. Urz. Woj. Podlaskiego z 2016 r., poz. 3385);
                           
                        
                              —
                           
                           
                              Rozporządzenie nr 13/2016 Wojewody Podlaskiego z dnia 30 września 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3698);
                           
                        
                              —
                           
                           
                              Rozporządzenie nr 1 Powiatowego Lekarza Weterynarii w Białej Podlaskiej z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3571, z późn. zm.);
                           
                        
                              —
                           
                           
                              Rozporządzenie nr 2 Powiatowego Lekarza Weterynarii w Białej Podlaskiej z dnia 19 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3612);
                           
                        
                              —
                           
                           
                              Rozporządzenie nr 1/2016 Powiatowy Lekarza Weterynarii w Łosicach z dnia 12 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7468);
                           
                        
                              —
                           
                           
                              Rozporządzenie nr 2/2016 Powiatowego Lekarza Weterynarii w Łosicach z dnia 18 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7615, z późn. zm.);
                           
                        
                              —
                           
                           
                              Rozporządzenie nr 4/2016 Powiatowego Lekarza Weterynarii w Łosicach z dnia 12 września 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 8028).